EkBass/fiwiki-20250220-pages-articles huggingface dataset:
Herman’s Hermits

Herman’s Hermits oli Manchesterissa perustettu, vuosina 1964–1970 toiminnassa ollut brittiläinen pop-yhtye, joka saavutti kaikkiaan kaksikymmentä top 40 -hittiä kotimaassaan ja Yhdysvalloissa. Alkuperäisen Herman’s Hermitsin hajoamisen jälkeen se on esiintynyt vaihtelevilla kokoonpanoilla. Esimerkiksi Suomessa esiintyi 2000-luvulla yhtye, joka kutsui itseään nimellä Herman’s Hermits, mutta jonka ainoa alkuperäisjäsen oli rumpali Barry Whitwam. Klassinen kokoonpano on esiintyt Helsingissä Linnanmäen Peacock Teatterissa 31.3.1966.https://www.setlist.fm/setlist/hermans-hermits/1966/linnanmaen- peacock-helsinki-finland-1bc361a8.html Yhtyeen alkuperäisiä jäseniä olivat Keith Hopwood (komppikitara, laulu), Karl Green (basso, laulu), Derek ”Lek” Leckenby (soolokitara) ja Barry Whitwam (rummut), mutta pian joukkoon liittyi myös Peter Noone (laulu). Yhtyeen levytyksillä soitti myös useita englantilaisia studiomuusikoita, muun muassa ajan käytetyin kitaristi Jimmy Page. Yhtye oli Yhdysvalloissa jopa suositumpi kuin kotimaassaan. Erityisesti 1960-luvun jälkipuoliskolla, jolloin monet yhtyeet alkoivat viedä musiikkiaan kunnianhimoisempaan suuntaan, Herman’s Hermitsin helposti omaksuttavat pop- kappaleet vetosivat erityisesti alle 15-vuotiaisiin amerikkalaisnuoriin. Myös laulusolisti Peter Noonen ulkonäkö isoine etuhampaineen sekä poikamainen ilmehtiminen esiintyessä olivat suosion kannalta tärkeässä roolissa. Herman’s Hermits olikin esimerkki 1960-luvun yhtyeestä, joka nautti suuresta kaupallisesta suosiosta, mutta ei saanut osakseen juurikaan arvostusta. Yhtyeen hajottua Peter Noone yritti myös soolouraa tehden pari vaihtelevasti menestynyttä levyä. Kuten niin monella 1960-luvun suuruudella, myös Herman's Hermitsillä on ollut kiistaa yhtyeen nimen käytöstä myöhemmin. ==Albumit== *1965 – Herman’s Hermits *1965 – Herman’s Hermits on Tour *1965 – Herman's Hermits *1965 – British Go Go *1966 – Hold On! *1966 – Both Sides of Herman's Hermits *1966 – Again *1966 – Lucky 13 *1967 – There's a Kind of Hush All Over the World *1967 – Blaze *1967 – X15 *1996 – No Milk Today *1997 – Greatest Hits *1997 – I'm Into Something Good *2000 – Greatest Hits Live *2001 – Mrs. Brown, You've Got a Lovely Daughter == Lähteet == == Aiheesta muualla == Luokka:Brittiläiset popyhtyeet
Yleisurheilun sisäratojen maailmanmestaruuskilpailut 1989

Vuoden 1989 yleisurheilun sisäratojen MM-kilpailut järjestettiin maaliskuussa Budapestissa, Unkarissa. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Andrés Simón 6,52 John Myles-Mills 6,59 Pierfrancesco Pavoni 6,61 200 m John Regis 20,54 CR Ade Mafe 20,87 Kevin Little 21,12 400 m Antonio McKay 45,59 CR Ian Morris 46,09 Cayetano Cornet 46,40 800 m Paul Ereng 1.44,84 WR José Luíz Barbosa 1.45,55 Tonino Viali 1.46,95 1 500 m Marcus O’Sullivan 3.36,64 CR Hauke Fuhlbrügge 3.37,80 Jeff Atkinson 3.38,12 3 000 m Saïd Aouita 7.47,94 CR José Luis González 7.48,66 Dieter Baumann 7.50,47 60 m aidat Roger Kingdom 7,43 CR Colin Jackson 7,45 Igors Kazanovs 7,59 Mihail Štšennikov 18.27,10 CR Roman Mrázek 18.28,90 Frants Kostjukevitš 18.34,07 Korkeushyppy Javier Sotomayor 243 CR Dietmar Mögenburg 235 Patrik Sjöberg 235 Seiväshyppy Rodion Gataullin 585 CR Grigori Jegorov 580 Joe Dial 570 Pituushyppy Larry Myricks 837 CR Dietmar Haaf 817 Mike Conley 811 Kolmiloikka Mike Conley 17,65 CR Jorge Reyna 17,41 Juan Miguel López 17,28 Kuulantyöntö Ulf Timmermann 21,75 Randy Barnes 21,28 Georg Andersen 20,98 === Naiset === Laji Kultaa Kultaa Hopeaa Hopeaa Pronssia Pronssia 60 m Nelli Fiere-Cooman 7,05 CR Gwen Torrence 7,07 Merlene Ottey 7,10 200 m Merlene Ottey 22,34 CR Grace Jackson 22,95 Natalja Kovtun 23,28 400 m Helga Arendt 51,52 CR Diane Dixon 51,77 Jillian Richardson 52,02 800 m Christine Wachtel 1.59,24 CR Tatjana Grebentšuk 1.59,53 Ellen Kießling 1.59,68 1 500 m Doina Melinte 4.04,79 CR Svetlana Kitova 4.05,71 Yvonne Mai 4.06,09 3 000 m Elly van Hulst 8.33,82 WR Liz McColgan 8.34,80 Margareta Keszeg 8.48,70 60 m aidat Jelizaveta Tšernyšova 7,82 CR Ljudmila Narožilenko 7,83 Cornelia Oschkenat 7,86 Kerry Saxby 12.01,65 CR Beate Anders 12.07,73 Ileana Salvador 12.11,33 Korkeushyppy Stefka Kostadinova 202 Tamara Bykova 202 Heike Redetzky 194 Pituushyppy Galina Tšistjakova 698 Marieta Ilcu 686 Larisa Berežnaja 682 Kuulantyöntö Claudia Losch 20,45 Huang Zhihong 20,25 Christa Wiese 19,75 == Mitalitaulukko == 1 4 5 4 13 2 4 3 4 11 3 2 2 4 8 4 2 2 2 6 5 2 1 1 4 6 2 0 0 2 7 1 3 0 4 8 1 1 1 3 8 1 1 1 3 10 1 0 0 1 10 1 0 0 1 10 1 0 0 1 10 1 0 0 1 10 1 0 0 1 15 0 1 1 2 16 0 1 0 1 16 0 1 0 1 16 0 1 0 1 16 0 1 0 1 16 0 1 0 1 21 0 0 3 3 22 0 0 1 1 22 0 0 1 1 22 0 0 1 1 Luokka:Yleisurheilun sisäratojen maailmanmestaruuskilpailut Luokka:Vuoden 1989 yleisurheilu Luokka:Budapestin urheilutapahtumat
Tuija Ernamo

Tuija Brita Johanna Ernamo (s. 9. kesäkuuta 1951 Rauma) on suomalainen näyttelijä. Hän on näytellyt sekä teatterissa että televisio­sarjoissa ja elo­kuvissa. == Ura == Ernamo valmistui Teatteri­koulusta näyttelijäksi 1973 ja työskenteli sen jälkeen Penniteatterissa ja Ahaa Teatterissa. Tampereen Teatterin vakituisena näyttelijänä hän toimi 1978–2014. Eläkkeelle jäätyään Ernamo on näytellyt vierailijana Tampereen Teatterissa, Turun kaupunginteatterissa ja Tampereen Komediateatterissa. Ernamon läpi­murto suuren yleisön tietoisuuteen oli humoristinen televisio­sarja Sisko ja sen veli, jossa hän esitti pää­osa­parin sisarta. Veljen osaa tulkitsi Ilmari Saarelainen. Ernamo tunnetaan myös rooleistaan komedia­sarjoissa Mummo, Kyllä isä osaa ja Paavo ja Raili. Hän on näytellyt myös Pekko Aikamiespoika -elo­kuvissa. Vuonna 1987 Ernamolla oli Siipirikon osa Kalle Pursiaisen televisioelokuvassa Niska­vuoren Heta. == Yksityiselämä == Raumalta lähtöisin oleva Ernamo on säilyttänyt pitkä­aikaisesta Tampereen seudulla asumisestaan huolimatta Rauman murteen, mihin on edes­auttanut Raumalla Kaurasen saaressa sijaitseva kesä­asunto. Ernamon tytär on näyttelijä Maiju Jokinen, joka on näytellyt televisio­sarjassa Kyllä isä osaa perheen tytärtä. == Filmografia == Elokuvat Elokuvat Elokuvat Vuosi Nimi Rooli 1982 Aidankaatajat baari­tyttö 1994 Pekko ja poika Joken vaimo 1995 Pekko ja massahurmaaja Hallikaisen vaimo 1996 Pekko ja muukalainen Tuikku 1997 Pekko ja unissakävelijä Tuikku 2001 Ponterosa Saara 2005 Kaksipäisen kotkan varjossa leipoja 3 2008 Kummeli Alivuokralainen Lydia Molotova 2011 Herra Heinämäki ja Leijonatuuliviiri Kylli 2014 Kummeli V Alma 2024 Kyllä isä osaa -elokuva äiti Televisio­elokuvat Televisio­elokuvat Televisio­elokuvat 1975 Kuolleista herännyt neiti Riipiö 1980 Sisarukset Hilja 1987 Niska­vuoren Heta Hilja Maan­oja, Siipi­rikko 1991 Autovaras Marja-Leena 1993 Sutki rouva Televisio Televisio Televisio Vuosi Sarja Rooli 1986 Sisko ja sen veli Tuija Liimatainen 1988 Ilo­talo 1988 Rikos aamulla hovi­mestari 1987–1989 Mummo veljen vaimo 1990 Komeaa sukua 1990 Rivi­talo­elämää 1990 Lotto­voittajien maa Kantolan vaimo 1994 Kyllä isä osaa äiti 1996 Lihaksia ja luoteja Birgitta 1996–1997 Elämän suola rouva Huttunen 1999 Trasselirakastaja Aulikki 2001 Vaimonsa mies vero­virkailija 2003 Kansankynttilät Elvi Hatakka 2004–2006 Paavo ja Raili Siiri Grönroos- Lehikoinen 2012 Tehdas raumalainen nainen 2015 Herra Heinämäen Lato-orkesteri Kylli 2015 Haamu­kirjoittaja seksuaali­terveyden seuran edustaja 2021 Roba Anni Hulkkonen == Lähteet == Luokka:Suomalaiset televisionäyttelijät Luokka:Suomalaiset teatterinäyttelijät Luokka:Vuonna 1951 syntyneet Luokka:Elävät henkilöt
Pet Sounds

Pet Sounds on yhdysvaltalaisen popyhtye The Beach Boysin vuonna 1966 valmistunut albumi. Sitä pidetään yleisesti yhtenä kaikkien aikojen merkittävimmistä poplevyistä. Mojo Magazine valitsi levyn maailman kaikkien aikojen parhaaksi listallaan The Greatest Albums of All Time. Se oli ykkössijalla myös New Musical Expressin listalla Top 100 Albums. Rolling Stonen 500 Greatest Albums of All Time -listalla se oli sijalla kaksi. == Työstö == Brian Wilson jäi vuonna 1964 pois yhtyeen kiertuekokoonpanosta ja omisti aikansa studiotyöskentelylle. Wilsonin henkilökohtaiseksi projektiksi muodostunut Pet Sounds syntyi samaan aikaan kun The Beach Boys kiersi maailmalla. Melkein koko albumin soitto-osuudet ovat The Wrecking Crew -studiomuusikkoryhmän soittamat. Kappaleella ”That’s Not Me” soittavat Brian Wilson (urut ja ”Danelectro” basso), Carl Wilson (kitara ja basso) ja Dennis Wilson (rummut). Nimikkokappaleella ”Pet Sounds” Brian Wilson soittaa pianoa sekä urkuja kappaleella ”I Know There’s an Answer”. Carl Wilson soittaa 12 -kielistä sähkökitaraa ”God Only Knows” -laulussa. Yhtyeen jäsenet esittävät kaikki lauluosuudet. Tony Asherin kanssa tekemissään sanoituksissa Wilson uppoutui oman mielensä syövereihin. Laulut käsittelivät yhdysvaltalaisen nuorison kasvukipuja vilpittömämmin ja syvemmin kuin mihin The Beach Boys oli ennen pystynyt. == Merkitys == Pet Sounds mullisti 1960-luvun popmaailman ainutlaatuisen rikkaalla äänimaailmallaan ja kehittyneillä sovituksillaan. Wilson sovitti lauluihin ”lempiääniään”, orkesterisoittimien koko kirjon harpuista ja patarummuista lähtien. ”Good Vibrations” -single, joka syntyi samoissa sessioissa päätymättä kuitenkaan albumille, tunnetaan Electro- Thereminin ujelluksesta. Pet Sounds oli alkujaan menestys etenkin Isossa- Britanniassa, mutta sillä ei ollut samanlaista myyntivoimaa kuin The Beach Boysin aikaisemmilla aurinkoisilla hiteillä. Vuosien saatossa se on kuitenkin noussut epäilemättä yhtyeen tunnetuimmaksi albumiksi. Sen sanotaan olleen inspiraationa The Beatlesin Sgt. Pepper’s Lonely Hearts Club Bandille. Pet Sounds osoitti, että kolmen minuutin popkappaleista pystyi tekemään kestävän albumikokonaisuuden. Vuonna 2005 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Kappaleet == == Arvostelut == *AllMusic: *Slant Magazine: == Lähteet == Luokka:The Beach Boysin albumit Luokka:Kamaripopalbumit Luokka:Vuoden 1966 albumit
Joel Madden

Joel Madden (oik. Joel Reuben Combs; s. 11. maaliskuuta 1979 Waldorf, Naptown, Maryland) on yhdysvaltalainen Good Charlotte -yhtyeen laulaja ja sanoittaja. ==Elämä== Joelilla on viisi minuuttia vanhempi kaksoisveli Benjamin "Benji" Madden, joka on Good Charlotten kitaristi. Lisäksi hän toimii PETA:ssa vahvasti eläinten oikeuksien puolesta. Madden seurusteli parin vuoden ajan näyttelijä-laulaja Hilary Duffin kanssa. Madden meni naimisiin Nicole Richien kanssa 11. joulukuuta 2010. Heillä on kaksi lasta; tammikuussa 2008 syntynyt tytär ja syyskuussa 2009 syntynyt poika. Joel Madden on veljensä Benji Maddenin tavoin kasvissyöjä. Hän on myös HIM-fani. Madden kävi ensimmäisen kerran Suomessa 19. maaliskuuta 2007. Teini-iässään Benji ja Joel vaihtoivat sukunimensä isänsä sukunimestä 'Combs' äitinsä sukunimeen 'Madden'. == Lähteet == ==Aiheesta muualla== * Luokka:Yhdysvaltalaiset laulajat Luokka:Vuonna 1979 syntyneet Luokka:Elävät henkilöt
Patricia Routledge

Katherine Patricia Routledge [ˈraʊtlɪdʒ] (s. 17. helmikuuta 1929 Birkenhead, Cheshire) on englantilainen näyttelijä ja laulaja. Hänet tunnetaan parhaiten komediasarjasta Pokka pitää, jossa hän esiintyi Hyacinth Bucketin roolissa. Suomessa on esitetty myös etsiväsarjaa Hetty ratkaisee (Hetty Wainthropp Investigates), jossa Routledge esitti nimiroolia. Routledge tunnetaan myös musiikkiteatterirooleistaan sekä Britanniassa että Yhdysvalloissa. Hän teki debyyttinsä New Yorkin Broadwaylla vuonna 1966. Vuonna 1968 Routledge sai Tony-palkinnon Alice Challicen roolistaan Broadway-musikaalissa Darling Of The Day ja vuonna 1988 Olivier-palkinnon roolistaan Leonard Bernsteinin pienoisoopperassa Candide. Vuonna 1996 hänet äänestettiin Britannian kaikkien aikojen suosituimmaksi televisionäyttelijäksi. Vuonna 2017 hänet nimettiin Brittiläisen imperiumin ritarikunnan ritarikomentajaksi (DBE, Dame Patricia). Suomalaiset äänestivät Routledgen vuoden ulkomaalaiseksi televisiokasvoksi naisesiintyjien sarjassa vuoden 2001 alussa pidetyssä Telvis-gaalassa. Routledge asuu kaakkoisenglantilaisessa Chichesterin kaupungissa West Sussexissa. Hän on naimaton eikä hänellä ole lapsia. == Lähteet == == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1929 syntyneet Luokka:Elävät henkilöt Luokka:Tony-palkinnon saajat
Benji Madden

Benji Madden (oik. Benjamin Levi Combs; s. 11. maaliskuuta 1979 Waldorf, Naptown, Maryland) on Good Charlotten kitaristi. ==Elämä== Hän syntyi 11. maaliskuuta 1979 Marylandin Waldorfissa vain viisi minuuttia ennen kaksoisveljeään Joel Maddenia, joka toimii laulajana ja sanoittajana Good Charlottessa. Joelin lisäksi Benjillä on kaksi muuta sisarusta: isoveli Josh, joka toimii DJ:nä Good Charlottessa, ja nuorempi sisko Sarah, jolla on oma bändinsä Her Daily Obsession. Teini-iässään Benji ja Joel vaihtoivat sukunimensä isänsä 'Combsista' äitinsä sukunimeen 'Madden'. Kerrang!-lehden painoksessa Benji Madden paljastaa omistavansa vielä bändin pakettiauton, jota he käyttivät matkaamiseen bändin ensimmäisille keikoille. Hänellä on monia tatuointeja ympäri kehoaan kunnianosoituksena uskonnolleen. Hän seurusteli perijäkaunotar Paris Hiltonin kanssa. Lisäksi hän toimii PETA:ssa vahvasti eläinten oikeuksien puolustajana. Benji asuu tällä hetkellä Kalifornian Glendalessa – samalla kadulla kuin veljensä Joel. Benji esiintyi vuonna 2007 MTV Cribsissä. Good Charlotte esiintyi Helsingissä 3.4.2008. Benji Madden teki keikan jälkeen oman DJ-esiintymisen Helsingin Lux-yökerhossa. Madden avioitui tammikuussa 2015 näyttelijä Cameron Diazin kanssa ja he saivat tammikuussa 2020 tyttären. == Lähteet == == Aiheesta muualla == * Luokka:Yhdysvaltalaiset kitaristit Luokka:Vuonna 1979 syntyneet Luokka:Elävät henkilöt
Deftones

Deftones on yhdysvaltalainen alternative metal -yhtye, joka on kotoisin Kalifornian Sacramentosta. Deftones yhdistelee musiikissaan popin ja metallin elementtejä. Yhtyeen suurimpiin vaikuttajiin kuuluvat mm. The Cure, Morrissey, Depeche Mode, Faith No More, Bad Brains, Fear Factory ja Meshuggah. Deftones tuli erittäin suosituksi kolmannella studioalbumillaan White Pony (2000). Yhtyeen tunnetuimpiin kappaleisiin lukeutuvat mm. "Be Quiet And Drive (Far Away)", "Digital Bath", "Back To School (Mini Maggit)", "Change (In The House Of Flies)", "Minerva", ja "Hole In The Earth". Yhtyeen kappale "Elite" (albumilta White Pony) voitti vuonna 2001 Grammyn parhaana metalliesityksenä (Best Metal Performance). Yhtyeen oli tarkoitus levyttää albuminsa Eros ja julkaista se vuosien 2008–2009 aikana, mutta basisti Chi Chengin jouduttua vuoden 2008 loppupuolella auto-onnettomuuteen ja sitä seuranneeseen koomaan oli yhtyeen pakko hyllyttää kyseinen projekti. Yhtye otti riveihinsä Chin tuuraajaksi Sergio Vegan (entinen Quicksand-basisti) ja levytti uuden levyn ja julkaisi sen nimellä Diamond Eyes vuonna 2010. Koi No Yokan ilmestyi vuonna 2012. Yhtyeen viimeisin albumi Ohms julkaistiin 2020. Deftones on esiintynyt Suomessa viidesti, Provinssirockissa vuosina 2000, 2006 ja 2022, Helsingissä ravintola Circuksessa elokuussa 2011 sekä Tuska-festivaaleilla vuonna 2022. ==Jäsenet== * Chino Moreno - laulu, kitara (1988–) * Stephen Carpenter - kitara (1988–) * Abe Cunningham - rummut (1988–) * Fred Sablan - basso (2021-) * Frank Delgado - koskettimet (1997–) ===Kiertuejäsenet=== * Lance Jackman - rytmikitara, taustalaulu (2022–) ===Entiset jäsenet=== * Chi Cheng - basso (1988–2008) * Sergio Vega - basso (2009–2021) ==Diskografia== ===Studioalbumit=== * Adrenaline (1995) * Around the Fur (1997) * White Pony (2000) * Deftones (2003) * Saturday Night Wrist (2006) * Diamond Eyes (2010) * Koi No Yokan (2012) * Gore (2016) * Ohms (2020) ===EP:t=== * Live (1998) * Back To School (Mini Maggit) (2001) * Live: Volume 1 – Selections from Adrenaline (2013) ===Kokoelmat=== * B-sides & Rarities (2005) * Covers (2011) * The Vinyl Collection 1995—2011 (2011) ===Singlet=== * 7 Words (1995) * Bored (1996) * My Own Summer (Shove It) (1997) * Be Quiet and Drive (Far Away) (1998) * Change (In the House of Flies) (2000) * Digital Bath (2001) * Minerva (2003) * Hexagram (2003) * Hole in the Earth (2006) * Mein (2007) * Rocket Skates (2010) * Diamond Eyes (2010) * Sextape (2010) * You've Seen the Butcher (2010) * Leathers (2012) * Tempest (2012) * Swerve City (2013) * Romantic Dreams (2013) * Prayers/Triangles (2016) * Doomed User (2016) * Hearts/Wires (2016) * Phantom Bride (feat. Jerry Cantrell) (2016) * Ohms (2020) * Genesis (2020) * Knife Prty (Purity Ring Remix) (2020) * Ceremony (2021) == Lähteet == ==Aiheesta muualla== * Deftonesin virallinen sivusto Luokka:Post-metal-yhtyeet Luokka:Yhdysvaltalaiset alternative metal -yhtyeet Luokka:Yhdysvaltalaiset nu metal -yhtyeet Luokka:Grammy-palkinnon saajat
Beringinsalmi

Beringinsalmi () erottaa toisistaan Aasian mantereen itäisimmän kohdan Dežnjovinniemen ja Amerikan mantereen läntisimmän kohdan Prince of Walesin niemen. Salmi yhdistää Pohjoiseen jäämereen kuuluvan Tšuktšimeren sen eteläpuolella sijaitsevaan Beringinmereen, joka puolestaan on osa Tyyntämerta. Beringinsalmi on kapeimmillaan noin 85 tai 86 kilometrin levyinen. Salmen keskellä sijaitsevat Diomedesaaret, jotka ovat noin neljän kilometrin päässä toisistaan. Näiden saarten välistä kulkee Venäjän ja Yhdysvaltain raja, sekä kansainvälinen päivämääräraja. Salmen pituudeksi mainitaan 96 kilometriä. Salmi on saanut nimensä tanskalaissyntyisen tutkimusmatkailija Vitus Beringin mukaan, joka kulki sen läpi vuonna 1728. Semjon Dežnjov oli purjehtinut salmen läpi pohjoisesta etelään jo 1648. ==Esihistoria== Beringinsalmi on keskimäärin vain 30–50 metrin syvyinen. Kun merenpinnan taso toistuvasti aleni jääkausiaikana, Beringinsalmen paikalla oli maakannas, Beringin maakannas eli Beringia. Kannas hävisi ja salmi avautui viimeisen kerran joskus 10 000–8 000 vuotta sitten, kun merenpinta nousi jäätiköiden sulaessa. Beringin salmi syntyi alun perin mioseeni- tai plioseenikaudella, mikä päästi kylmän merivirran Tyynellemerelle. Avautuminen ja sulkeutuminen saattoi tapahtua useampaan otteeseen. Erään näkemyksen mukaan viimeinen varsinainen avautuminen sattui 4,5–3,5 miljoonaa vuotta sitten, jolloin Alaskan lämpötila laski hieman. Tämän jälkeen salmi avautui ja sulkeutui jääkausiaikana veden pinnan vaihtelun takia. ==Lähteet== ==Aiheesta muualla== Luokka:Yhdysvaltain salmet Luokka:Tšuktšimeri Luokka:Tyynimeri Luokka:Venäjän ja Yhdysvaltain raja Luokka:Seulonnan keskeiset artikkelit
Columbus Crew

Columbus Crew on yhdysvaltalainen jalkapalloseura, joka pelaa Major League Soccer -liigassa. Sen kotipaikka on Columbus, Ohio. Crew oli vuonna 1995 yksi MLS:n kymmenestä perustajaseurasta. Seura on kuulunut kausina 1996–1999 ja jälleen kaudesta 2002 lähtien liigan itäiseen konferenssiin. Kausina 2000 ja 2001, jolloin MLS:n seurat jaettiin kolmeen divisioonaan, Crew kuului keskiseen divisioonaan. Crew voitti kaudella 2008 MLS:n mestaruuden MLS Cupin kaadettuaan loppuottelussa Red Bull New Yorkin maalein 3–1. Seuralla on hallussaan myös yksi Lamar Hunt U.S. Open Cupin mestaruus: se voitti vuoden 2002 loppuottelussa Los Angeles Galaxyn maalein 1–0. Lisäksi Crew on ollut myös kerran Open Cupin loppuottelun häviävänä osapuolena: vuoden 1998 loppuottelussa Chicago Fire vei pidemmän korren jatkoajalla maalein 2–1. Kausilla 2004 ja 2008 Crew sai eniten pisteitä MLS:n runkosarjassa ja voitti näin MLS Supporters’ Shield -palkinnon. Seura on pelannut kotiottelunsa vuodesta 1999 lähtien Columbus Crew Stadiumilla Columbusissa Ohiossa. Vuosina 1996–1999 Crew’n kotikenttänä toimi Ohio Stadium Ohio State Universityn kampuksen kupeessa. Crew’n omistaa Hunt Sports Group (lyhenne HSG), jonka johtohenkilö on Clark Hunt. HSG:n ja Crew’n perustaja oli Lamar Hunt. Huntin perheen omistukseen kuuluu Crew’n lisäksi myös toinen MLS-seura, FC Dallas, sekä NFL-seura Kansas City Chiefs. Crew’n suurin tunnettu kannattajaryhmä on Crew Supporters Union: Local 103, joka syntyi ennen kauden 2007 alkua kahden aiemman kannattajaryhmän, Legion 04:n ja V-Armyn yhdistyessä. == Joukkue == === Kokoonpano === Päivitetty: 22. joulukuuta 2023 == Saavutukset == * MLS Cup: 2008 * MLS Supporters’ Shield: 2004, 2008 * Lamar Hunt U.S. Open Cup: 2002 == Entisiä ja nykyisiä pelaajia == * Guillermo Barros Schelotto (2007–) * Edson Buddle (2001–2005) * John Busch (2002–2006) * Jeff Cunningham (1998–2005) * Thomas Dooley (1997–1999) * Ansil Elcock (1997–2001) * Robin Fraser (2004–2005) * Brad Friedel (1996–1997) * John Harkes (2001–2002) * Frankie Hejduk (2003–) * Stern John (1998–1999) * Doctor Khumalo (1996–1997) * Brian Maisonneuve (1996–2004) * Kyle Martino (2002–2006) * Brian McBride (1996–2003) * John Wilmar Pérez (2000–2002) * Billy Thompson (1996–2000) * Robert Warzycha (1996–2002) == Päävalmentajat == * Timo Liekoski (1996) * Tom Fitzgerald (1996–2001) * Greg Andrulis (2001–2005) * Robert Warzycha (2005, väliaikainen) * Sigi Schmid (2006–) == Aiheesta muualla == *Seuran virallinen verkkosivu Luokka:Columbuksen urheilu Luokka:Yhdysvaltalaiset jalkapalloseurat
Saketti

Saketti (tai šaketti) on miesten päiväjuhlapuku, johon kuuluu kaarevaliepeinen takaa pitkä musta takki sekä musta-harmaajuovaiset housut. Aikaisemmin sakettia on pidetty päiväjuhlissa ennen kello kahdeksaatoista. Nykyisin asua käytetään eniten häissä. Aikaisemmin saketista lähes yksinomaisesti käytetty nimitys šaketti on nykyään käynyt harvinaiseksi, mutta on silti yhä käyttökelpoinen. Sakettikokonaisuus The Man's Bookin mukaan: == Lähteet == * * ===Viitteet=== == Aiheesta muualla == * Saketti - Morning coat Pukeudu.fi- sivustolla * Saketti vaatevalmistaja Turo Tailorin sivuilla * Sakettiopas tyylisivusto Keikarissa Luokka:Juhlapuvut Luokka:Seulonnan keskeiset artikkelit Luokka:Miesten ulkonäkö
Juhla-asu

Juhla-asu on suurissa muodollisissa juhlissa käytettävä asu. Useimmiten tällaisten juhlien kutsukortissa mainitaan toivottu pukeutumistaso. Kutsussa mainittua pukeutumiskoodia pidetään yleensä kohteliaana noudattaa osoittaakseen kunnioitusta juhlien järjestäjille ja tilaisuuden luonteelle. Maininta "juhlapuku" tarkoittaa miehellä ensisijaisesti frakkia ja vararatkaisuna yleisimmin tummaa pukua. Naisen juhlapuku riippuu miesten pukeutumista enemmän vuorokaudenajasta. Juhliin saapuva pariskunta valitsee asunsa yhteneväisen linjan vuoksi samalle "juhlavuustasolle". Juhla-asuihin voi myös yhdistellä oman makunsa mukaan erilaisia vivahteita. Asun valinnassa pyritään yleensä välttämään sekä ali- että ylipukeutumista.http://www.kaikkijuhlista.fi/etiketista/pukeutuminen Päivätilaisuuksissa, kuten häissä, syntymäpäivillä tai avajaisissa, pariskunnan pukuyhdistelmiä voivat olla esimerkiksi seuraavat: * miehellä häissä frakki, naisella pitkä puku, hattu ja hansikkaat * miehellä saketti, naisella lyhyt pitkähihainen asu, hattu ja hansikkaat * miehellä tumma puku, naisella vierailupuku, mahdollisesti kepeä hattu Iltatilaisuuksissa kuten päivällisillä, juhlatanssiaisissa pukuyhdistelmiä voivat olla * miehellä frakki, naisella juhlapuku * miehellä smokki, naisella pitkä iltapukuwww.teja.fi/pukeutuminen/37.html Arkistolinkki: * miehellä tumma puku, naisella pitkä iltapuku == Katso myös == * Etiketti == Lähteet == == Aiheesta muualla == *http://www.yhteishyva.fi/kauneus-ja- pukeutuminen/pukeutuminen/pukeutumiskoodien-abc/0218010-77130 *Pukeutumisopas Luokka:Seulonnan keskeiset artikkelit
Lobskoje

Lobskoje () on kylä, taajama sekä entinen kylähallinto Karjalan tasavallan Karhumäen piirissä Venäjällä. Se sijaitsee Äänisjärven Poventsanlahden koillisrannalla Poventsan itäpuolella. Nykyään Lobskoje kuuluu Poventsan kaupunkikuntaan. Lobskojen kylähallinnon keskuksena toimi Haapaselän kylä. Muita kylähallinnon alaisia kyliä olivat Uusi-Haapaselkä ja Voijärvi. Kylähallintoalueen itäpuolella sijaitsi Tsolmuisten kylähallinto, pohjoispuolella Danilovan kylähallinto ja länsipuolella Poventsan asutushallinto. Vuonna 1987 Lobskojen kylähallintoalueella oli 900 asukasta. Alueen halki kulkee maantie Karhumäeltä Puudožiin. ==Lähteet== Luokka:Karhumäen piirin asutut paikat
Shortsit

Shortsit, sortsit tai šortsit ovat lyhytlahkeiset (engl. short = lyhyt) housut. Joidenkin sortsien lahkeet ulottuvat pohkeiden puoliväliin asti, mutta shortsit eivät kuitenkaan peitä jalan koko pituutta. == Erilaisia sortseja == * pyöräilysortsit * bermudasortsit * vetoketjusortsit, joiden lahkeiden alaosan voi irrottaa ja kiinnittää * caprit eli tulvahousut (kapea 3/4-pituinen lahje) == Lähteet == == Aiheesta muualla == Luokka:Housut
Rusetti

Rusetti eli solmuke on asuste, jota käytetään yleensä muodollisen vaatetuksen kanssa. Rusetti on kangasnauha, joka sidotaan kaulan ympärille symmetrisesti siten, että vastakkaiset päät muodostavat horisontaaliset silmukat. Solmuketta käyttävät yleensä miehet. Rusetti on usein leikattu valmiiksi muotoonsa. Tälloin esille jäävä osa on leveämpi kuin solmun alle jäävä osa. Miehet käyttävät frakin kanssa valkoista ja smokin kanssa mustaa tai smokkivyön väristä rusettia. Arkisemman vaatetuksen kanssa solmuke on usein värillinen ja kangas kuvioitua. Rusetti on nykyään harvinainen, koska se on solmiota vaativampi solmittava ja se jättää paidan edustan paljaaksi. Hieman toisen muotoinen rusetti kuuluu myös naisten asusteisiin. Sitä käytetään yleensä sitomaan kampausta. Taustarusetti on joihinkin naisten kansallispukuihin kuuluvan tykkimyssyn osa. == Katso myös == * Solmio == Lähteet == == Aiheesta muualla == * Turo Tailor – Kaksi tapaa sitoa solmuke. Luokka:Asusteet Luokka:Seulonnan keskeiset artikkelit Luokka:Juhlapuvut
SharpDevelop

SharpDevelop on ilmainen avoimen lähdekoodin kehitysympäristö C# ja Visual Basic.NET (VB.NET) -kielille Microsoft .NET -alustalle. == Aiheesta muualla == * SharpDevelopin kotisivut * SharpDevelop wiki * SharpDevelopin projekti Sourceforgessa Luokka:Ohjelmointiympäristöt
Ensivaste

Ensivaste on osa porrastettua ensihoitojärjestelmää. Sillä tarkoitetaan potilaan luokse lähetettävää lähintä mahdollista yksikköä, joka kykenee aloittamaan välittömät toimenpiteet potilaan peruselintoimintojen turvaamiseksi, antamaan tehostettua ensiapua, arvioimaan potilaan tilan ja raportoimaan tilanteesta eteenpäin. Ensivaste on ensihoitojärjestelmässä korkein taso, jolle henkilö, joka ei ole hoito- tai pelastusalan ammattilainen, voi päätyä. EVY (ensivasteyksikkö) ei kuljeta potilasta kuin poikkeustapauksissa. Ensivasteyksikkönä voi toimia esimerkiksi pelastus- tai poliisiauto tai meripelastusalus, jonka henkilöstö on saanut ensivastetoimintaan vaadittavan koulutuksen. Myös ambulanssi tai muu lääkinnällisen pelastustoimen yksikkö voi toimia ensivasteena esimerkiksi ollessaan kuljettamassa toista potilasta, jonka tila sallii yksikön miehistön lähtevän hoitamaan kiireellisempää potilasta. Ensivasteyksikkö hälytetään, kun se saavuttaa potilaan merkittävästi ensihoidon yksikköä nopeammin. Yksikkö voidaan hälyttää myös ensihoidon yksiköiden lisäavuksi. Ensivasteyksikkö ei yleensä aloita lääke-/nestehoitoa, ellei miehistössä ole hoito- tai pelastusalan ammattilaista kuten ensihoitoon suuntautunutta lähihoitajaa, ensihoitajaa (AMK), sairaanhoitajaa (AMK), palomies-sairaankuljettajaa tai lääkäriä. == Aiheesta muualla == *Palokunnan ensivasteyksikkö osana ensihoitojärjestelmää Keski-Pohjanmaalla (.pdf-tiedosto) *Poliisilta ensiapua Luokka:Palo- ja pelastustoimi
Worms (täsmennyssivu)

Worms tarkoittaa seuraavia: * Worms, kaupunki Lounais-Saksassa * Worms, videopelisarja, tähän liittyy: ** Worms, vuonna 1994 julkaistu videopeli. ** Worms, vuonna 2007 julkaistu videopeli * WoRMS, World Register of Marine Species, maailman vesieliöt rekisteröivä tietokanta.
Josh Groban

Joshua Winslow Groban (s. 27. helmikuuta 1981 Los Angeles, Kalifornia) on yhdysvaltalainen laulaja. Hänet tunnetaan kypsästä, tummasta tenoriäänestään. Grobanin musiikki vaihtelee klassisesta pop-musiikkiin. Grobanin neljä ensimmäistä albumia menestyivät hyvin, ja vuonna 2007 hän oli Yhdysvaltain parhaiten myynyt artisti yli 21 miljoonalla myydyllä levyllä. Maailmanlaajuisesti hän on myynyt yli 24 miljoonaa levyä. Groban on julkaissut levyt Josh Groban, Josh Groban in Concert, Closer, Awake, Noël, Illuminations ja All That Echoes. Esikoislevy Josh Groban julkaistiin 20. marraskuuta 2001. Levy myi lopulta tuplaplatinaa. Josh Groban on tunnettu myös MTV:llä pyörivästä Ally McBeal -ohjelmasta, jossa hän lauloi ja jonka ansiosta hän sai levytyssopimuksen. == Aiheesta muualla == *Josh Groban Luokka:Yhdysvaltalaiset laulajat Luokka:Grammy-palkinnon saajat Luokka:Amerikanvenäläiset Luokka:Vuonna 1981 syntyneet Luokka:Elävät henkilöt
Lehteri

Lehteri on kirkon tai kokoushuoneen parveke. Kirkossa lehteri voi olla takaosassa sijaitseva uruille ja kuorolle varattu tila (urkuparvi) tai myös kirkossa kävijöille varattu parveke istumapaikkoineen. Vanhoissa kirkoissa on sääty-yhteiskunnan aikana saattanut olla myös erillinen herrasväen lehteri. ==Aiheesta muualla== *Lehteriltä parvekkeelle Kotimaisten kielten tutkimuskeskus, 2009. Luokka:Tilat
Neljäs vuosituhat

Neljäs vuosituhat on tuhannen vuoden ajanjakso, joka kestää matemaattisessa mielessä vuoden 3001 alusta vuoden 4000 loppuun. Yleiskielessä voidaan myös sanoa vuosituhannen alkavan ja päättyvän vuotta aikaisemmin. == Tapahtumia == * Halleyn komeetta ohittaa Maapallon vuosina 3050, 3126, 3202, 3278, 3354, 3430, 3506, 3582, 3658, 3734, 3810, 3886 sekä 3962. * Animaatiosarja Futurama sijoittuu tähän vuosituhanteen. *Mauri Kunnaksen Kaikkien aikojen avaruuskirja sijoittuu tähän vuosituhanteen. Vuosisata Vuosikymmen 3000-luku: 3000, 3010, 3020, 3030, 3040, 3050, 3060, 3070, 3080, 3090 3100-luku: 3100, 3110, 3120, 3130, 3140, 3150, 3160, 3170, 3180, 3190 3200-luku: 3200, 3210, 3220, 3230, 3240, 3250, 3260, 3270, 3280, 3290 3300-luku: 3300, 3310, 3320, 3330, 3340, 3350, 3360, 3370, 3380, 3390 3400-luku: 3400, 3410, 3420, 3430, 3440, 3450, 3460, 3470, 3480, 3490 3500-luku: 3500, 3510, 3520, 3530, 3540, 3550, 3560, 3570, 3580, 3590 3600-luku: 3600, 3610, 3620, 3630, 3640, 3650, 3660, 3670, 3680, 3690 3700-luku: 3700, 3710, 3720, 3730, 3740, 3750, 3760, 3770, 3780, 3790 3800-luku: 3800, 3810, 3820, 3830, 3840, 3850, 3860, 3870, 3880, 3890 3900-luku: 3900, 3910, 3920, 3930, 3940, 3950, 3960, 3970, 3980, 3990 4 Luokka:Tulevaisuus
WinFS

WinFS (Windows Future Storage) oli Microsoftin Windows-käyttöjärjestelmälle kehitetty SQL-pohjainen relatiivinen tietokantamoottori NTFS- tiedostojärjestelmälle. WinFS ei ole tiedostojärjestelmä eikä korvaa FAT- tai NTFS-tiedostojärjestelmiä, vaan sen tehtävänä oli lisätä NTFS- tiedostojärjestelmään sisäänrakennettu SQL-tietokantamoottori. Sen oli tarkoitus toimia Applen OS X:stä tutun Spotlightin tapaan. Se laatii tietokoneen kovalevyn sisällöstä tietokannan ja käyttää sitä helpottamaan tietojen järjestämistä ja muokkaamista. == Historiaa == WinFS perustuu Microsoftin vuonna 1990 kehittämään OFS-tiedostojärjestelmään joka oli tarkoitettu pääasiassa Windows NT -käyttöjärjestelmän NTFS:n korvaajaksi. HPFS oli OS/2 Warp4 -teknologiaa ja Microsoftilla haluttiin luoda tiedostojärjestelmä, joka korjailisi sen puutteita. OFS:n kehityksessä kuitenkin ilmeni ongelmia ja projekti jäädytettiin pariinkin kertaan. Myöhemmin, kun "Cairo":on (Windows NT 4.0 koodinimi) oltiin laatimassa uusia ominaisuuksia, OFS nosti päätään uudelleen ja tällä kertaa uudelleen nimettynä Storage+:na teki paluuta Windowsiin. Nyt OFS:n perusidea muutettiin keskeiseksi toiminnoksi eli tietojen keskittämiseen yhteen paikkaan, josta kaikki olisi helposti saatavilla. OFS:n vanha SQL-moottori korvattiin Microsoftin omalla SQL Server 7.0-moottorilla. Teknisistä onnistumisista huolimatta Storage+ ei päässyt käyttöjärjestelmään asti. WinFS:n oli tarkoitus olla yksi Windows Vistan merkittävimmistä uutuuksista, mutta sitä ei ikinä toimitettu. Tarkoitus oli että WinFS keräisi metadatan tietokoneeseen tallennetuista dokumenteista (esim. valokuvista, musiikista, sähköpostiviesteistä ...) ja tallettaisi sen SQL-tietokantaan ja mahdollistaisi haut näistä tiedoista. Järjestelmän kehitys lopetettiin viimeistään 2006.https://www.theguardian.com/technology/2006/jun/29/insideit.guardianweeklytechnologysection == Nimen merkityksestä == Nimestä on tehty paljon arveluita ja eikä ihme, sillä OFS, jonka tarkoitus oli olla tiedostojärjestelmä, olikin muuttunut tietokantamoottoriksi tiedostojärjestelmälle ja näin NTFS-version 6 (WinXP) ja 7 (WinV) laajennuksiksi. WinFS:ää on kutsuttu myös nimellä "Windows File System", mitä se ei ole. == Lähteet == * http://www.winsupersite.com/showcase/winfs_preview.asp * http://msdn.microsoft.com/ === Viitteet === Luokka:Microsoft Windows
Sancerre

Sancerre on Ranskassa Loiren laaksossa sijaitseva kunta ja erityisesti viineistään tunnettu alue. Sancerren nimellä (AOC eli suojattu alkuperänimitys) saa myydä vain kyseisellä alueella joko Sauvignon Blancista tai Pinot Noirista tuotettuja viinejä. Alueen pohjoisen sijainnin ansiosta ilmasto on Sauvignon Blanc -lajikkeelle otollisen viileä, mutta alueella on myös hallan vaara. Sancerren 2 500 ha:n kasvatusalueella maaperä on paikoin piikivinen. Se tuo mineraalisen ja savuisen aromin viiniin, joka on parhaimmillaan nuorena. Kalkki-savimaaperä tuottaa raskaita ja vähähappoisia viinejä, hiekkamaaperä taas hedelmäisiä ja runsashappoisia. Sancerren viinit ovat sekoituksia alueen eri tarhojen viineistä. Sancerren viinitilat ovat keskimäärin neljän hehtaarin kokoisia perheidyllejä. Tilat siirtyvät sukupolvelta toiselle, minkä johdosta niitä ei ole myynnissä, joten tilojen arvoa on vaikea määritellä. Roomalaiset toivat viininviljelyn alun perin alueelle, ja viljelyä jatkoivat aikanaan Saint-Saturin luostarin munkit. Munkeilla olivat riesana muun muassa barbaarit, jotka ottivat viinitarhat tuhotöiden kohteikseen, koska ne edustivat heidän silmissään roomalaisuutta ja sivistystä. Sancerre tunnetaan Sauvignon Blancin kotina, mutta alueella ei ole aina viljelty Sauvignon Blancia. Alueen valtalajike ennen viinikirvan tuhoja oli Pinot Noir. Lukuisista kokeilluista torjuntakeinoista huolimatta ainoastaan lajikkeiden yhdistäminen amerikkalaisten köynnösten juuriin piti viinikirvat loitolla. Ranskassa viinien uudelleenistutus maksoi yhtä paljon kuin vuoden 1870 sota. Edmond Alphonse Mellot perusti le Sancerre -nimisen baarin Pariisiin, joka sijaitsee Sancerren lähistöllä. Baarin nimekkäiden kanta-asiakkaiden, kuten Édith Piafin, ansiosta Sancerren alue ja sen tuotteet tulivat tutuksi. Pian asiakkaat tilasivatkin valkoviinikseen nimenomaan Sancerren viinejä. Vuonna 1936 Sancerren Sauvignon Blanc sai suojatun alkuperästatuksen, AOC:n. Punainen Pinot Noir sai AOC:n puolestaan 23. tammikuuta 1959. Nykyään viiniä tuotetaan 15:ssä alueella sijaitsevassa kylässä. Sancerre on kuiva, miedon makuinen, erityisesti ostereiden kanssa sopiva viini, joka sopii moneen makuun. Alkossa myydään ainakin Pascal Jolivet Sancerre Blancia ja Sancerre La Chatellenieä. AOC -alueeseen kuuluvat kylät: *Bannay, Bué, Crésancy, Menetou-Râtel, Ménétréol, Montigny, Saint Satur, Sainte-Gemme, Sancerre, Sury-en-Vaux, Thauvenay, Veaugues, Verdigny ja Vinon ==Katso myös== *Pouilly-Fumé ==Lähteet== ==Aiheesta muualla== *A searing wine for 2007. The Sunday Business Post Online. Luokka:Valkoviinit Luokka:Ranskalaiset viinit Luokka:Ranskan viinialueet Luokka:Cherin kunnat
Koptilaisuus

Koptilaisuus on etninen kristinuskon orientaaliortodoksisiin kirkkoihin kuuluva kirkkokunta, joka syntyi antiikin aikana Aleksandriassa ja oli 300-luvulta 600-luvulle saakka valtauskonto Egyptissä. Myöhemmin islam syrjäytti sen, mutta noin 10 % egyptiläisistä on nykyäänkin koptilaiskristittyjä. Koptilaisuus on säilynyt poikkeuksellisen alkuperäisenä ja sen tavat poikkeavat eurooppalaisesta kristillisyydestä. Koptilaisten kirkkokunta, Aleksandrian koptilais-ortodoksinen kirkko, on yksi orientaaliortodoksisista kirkoista. == Historia == Aleksandriasta tuli varhain kristinuskon tärkeä keskus, ja sen piispanistuin nautti Roomaan ja Antiokiaan verrattavaa arvostusta Nikean kirkolliskokouksessa vuonna 325. Aleksandrian patriarkkaa alettiin kutsua paaviksi ensimmäisenä kristikunnassa. Viran tärkeimpiä haltijoita oli Kyrillos Aleksandrialainen (376–444). Hän johti Efesoksen kirkolliskokousta vuonna 431, missä nestoriolaisuus tuomittiin harhaoppina. Alkuperäisessä muodossa nestoriolaisuus piti Jeesusta vain ihmisenä, johon Jumala vaikutti, kun taas kristillinen ortodoksia määritteli hänet yhdeksi persoonaksi (kr. hypostasis), joka oli luonnoltaan (kr. fysis) sekä ihminen että Jumala. Koptien ja Egyptin kreikkaa puhuvien melkiittien välille puhkesi pian uusi kristologinen kiista. Kyrillos tulkitsi Jeesuksen ykseyden käsitteen "luonto" pohjalta, kun taas Kalkhedonin kirkolliskokous (451) päätti, että Jeesuksella oli yksi persoona ja kaksi luontoa. Kyrilloksen tulkinnasta tuli miafysiittinen harhaoppi, kun taas melkiitit asettuivat ortodoksiselle kannalle. Kristologisiin kiistoihin osasyynä saattoivat olla kielivaikeudet teologisten käsitteiden luonto, olemus ja olio kääntämisessä kielestä toiseen. Koptikirkon keskeinen oppi oli Jumalan ykseys, täwähedo, joka vastasi islamin käsitettä tawhid. Koptilaisuuteen kuuluu myös ympärileikkaus, kuten juutalaisuuteen ja islamiin. Mooseksen lain noudattaminen näkyy myös eräissä muissa rituaaleissa, kuten Korkean veisun esittämisenä Pääsiäisen jälkeisenä lauantaina.Popp 2010, s. 58 == Koptit etnisenä ryhmänä == Koptit ovat niiden egyptiläisten jälkeläisiä, jotka puhuivat myöhäisegyptiläistä kieltä. Se tunnettiin koptina, kreikaksi Aigyptios. Kun muslimit alkoivat pitää itseään arabeina, nimitys "kopti" jäi Egyptin kristityille. Koptilaiskristityt eli koptit ovat pysyneet omana ryhmänään islamilaisessa Egyptissä, ja Egyptin muslimiväestöstä poiketen he eivät yleensä pidä itseään arabeina. Begoña Dobon ja muiden tutkimuksen (2015) mukaan koptit ovat geneettisesti lähellä muita egyptiläisiä, mutta eivät ole yhtä paljon sekoittuneet arabien kanssa ja ovat mahdollisesti suoremmin muinaisten egyptiläisten jälkeläisiä. == The Ethiopian Zion Coptic Church == Marcus Garvey perusti 1950-luvulla Jamaikalla kirkon, joka kutsuu itseään koptilaiseksi. Marihuana kuuluu sen sakramentteihin. == Katso myös == * Koptin kieli ==Lähteet== == Kirjallisuus == * * * * * == Aiheesta muualla == * Coptic Orthodox Church Network . * The Coptic Orthodox Church Centre. * The Coptic Network: Encyclopedia Coptica. Luokka:Kristilliset kirkkokunnat Luokka:Kristinusko Egyptissä
New England Revolution

New England Revolution on yhdysvaltalainen jalkapalloseura, joka pelaa Major League Soccer -liigassa. Seuran omistaa Robert Kraft, jonka omistukseen kuuluu myös NFL-seura New England Patriots. Seura on pelannut kaudesta 2002 lähtien kotiottelunsa Gillette Stadiumilla Foxborough'ssa Massachusettsissa, joka toimii myös Patriotsin kotistadionina; kausina 1996–2001 Revolutionin kotistadionina toimi sittemmin purettu Foxboro Stadium. Revolution edustaa MLS:ssä seuran itsensä mukaan koko Uuden Englannin aluetta, johon kuuluvat seuran varsinaisen kotiosavaltion Massachusettsin lisäksi Connecticut, Maine, New Hampshire, Rhode Island sekä Vermont. Revolution perustettiin vuonna 1995 yhtenä MLS:n perustajaseuroista. Seura kuuluu MLS:n itäiseen konferenssiin. Revolution ei ole voittanut historiansa aikana vielä yhtään suurta titteliä, mutta on ollut lähellä voittoa neljä kertaa; se on pelannut MLS Cupin loppuottelussa (Major League Soccerin mestaruusottelu) kolmesti, vuosina 2002, 2005 ja 2006, ja US Open Cupin loppuottelussa kerran, vuonna 2001. Vuosien 2002 ja 2005 MLS Cupin loppuotteluissa Revolutionin finaalivastustajana oli Los Angeles Galaxy, joka voitti kummallakin kertaa mestaruuden maalein 1–0 jatkoajalla, ja myös vuoden 2001 Open Cupin loppuottelussa Revolution kohtasi Galaxyn, joka oli sillä kertaa vahvempi maalein 2–1; ratkaisu syntyi silläkin kertaa jatkoajalla. Vuoden 2006 MLS:n mestaruusottelussa seura sai vastaansa Houston Dynamon, joka vei mestaruuden nimiinsä rangaistuspotkukilpailun jälkeen. Varsinaisen peliajan jälkeen ottelu oli tilanteessa 0–0 ja jatkoajan jälkeen tilanteessa 1–1. Revolutionin nykyinen päävalmentaja on skotlantilainen entinen jalkapalloilija, peliuransa huippuvuodet Liverpool FC:ssä pelannut Steve Nicol. Hän on hoitanut tehtävää kauden 2002 puolivälistä alkaen. == Joukkue == === Kokoonpano === Päivitetty: 26. elokuuta 2023 == Mestaruudet == * US Open Cup 2007 * Pohjois-Amerikan Superliiga 2008, 2010 == Huomattavia pelaajia == * Mike Burns (1996–2000) * Clint Dempsey (2004–2007) * Raúl Díaz Arce (1998–1999) * John Harkes (1999–2001) * Jay Heaps (2001–) * Alexi Lalas (1996–1997) * Joe-Max Moore (1996–1999, 2003–2004) * Pat Noonan (2003–) * Steve Ralston (2002–) * Taylor Twellman (2002–) * Eric Wynalda (2000–2001) * Walter Zenga (1997, 1999) * Jermaine Jones (2014–) == Päävalmentajat == * Frank Stapleton (1996) * Thomas Rongen (1996–1998) * Walter Zenga (1998–1999) * Steve Nicol (1999; väliaikainen) * Fernando Clavijo (2000–2002) * Steve Nicol (2002–) == Aiheesta muualla == * Seuran virallinen kotisivu Luokka:Yhdysvaltalaiset jalkapalloseurat Luokka:Massachusettsin urheilu Luokka:Norfolkin piirikunta
Suurniva

Suurniva eli Suuripelto () on kylä Karjalan tasavallan Karhumäen piirin Suurlahden kunnassa Venäjällä. Se sijaitsee Äänisniemellä 17 kilometriä Suurlahdesta koilliseenGeneralnyi plan, s. 15.. Kylässä on 167 asukasta (vuonna 2012)Generalnyi plan, s. 41.. Suurniva kuului 1900-luvun alussa Tolvojan volostin Foimoguban kyläkuntaan. Vuonna 1905 kylässä oli 21 taloa, koulu ja 131 asukasta. Neuvostoaikana perustettiin Äänisentauksen piiriin kuulunut Suurnivan kyläneuvosto. Vuonna 1933 siihen kuului 23 asutusta, joissa oli yhteensä 880 asukasta. Asukkaat olivat kaikki venäläisiä. Vuonna 1959 Suurnivaan liitettiin Tipinitsan kyläneuvosto. 2000-luvun alun kuntauudistuksessa Suurnivan kylähallintoalue yhdistettiin Suurlahden maalaiskuntaan. Kylän kautta kulkee Karhumäen ja Suurlahden välinen asfaltoitu maantie. Sieltä on linja-autoyhteys Suurlahteen, Karhumäkeen ja Petroskoihin.Generalnyi plan, s. 15, 40. Palveluihin kuuluvat lastentarha, posti ja kauppaGeneralnyi plan, s. 44–46.. ==Lähteet== * ===Viitteet=== Luokka:Karhumäen piirin asutut paikat
Kellsin kirja

Kellsin kirja on kuvitettu keskiaikainen, latinankielinen evankeliumikäsikirjoitus. Sen valmistivat kelttiläiset munkit noin vuonna 800. Se on nykyisin nähtävänä Dublinissa, Irlannissa Trinity Collegen kirjastossa.Book of Kells Trinity College Dublin, College Green, Dublin 2. Kirjassa on neljä evankeliumia tekstattuna mustalla, punaisella, purppuranvärisellä ja keltaisella musteella. Se koostuu 340 pergamenttiarkista, jotka on taitettu kahtia. Arvellaan, että noin 30 arkkia on kateissa. Vuosisatojen kuluessa kirja on sidottu uudelleen monia kertoja. Kirjasta on tehty näköispainoksia, ja se on julkaistu myös sähköisenä. == Alkuperä == Kellsin kirjan valmistivat Ionan luostarin Pyhän Columban sääntökunnan munkit. Kirjan valmistuspaikasta ei ole täyttä varmuutta. Sitä on saatettu tehdä useassa paikassa, Ionan saarella, Kellsissä tai Lindisfarnessa. Todennäköisesti suurin osa kirjasta lienee tehty Ionan luostarissa 700-luvun lopulla. Vuonna 806 viikingit hyökkäsivät Ionan luostariin ja tappoivat 68 munkkia. Eloonjääneet munkit siirtyivät hyökkäyksen jälkeen Kellsin luostariin Irlannissa ja veivät ilmeisesti silloin keskeneräisen käsikirjoituksen mukanaan. Kellsin kirja viimeisteltiin Kellsin luostarissa 800-luvun alussa. == Lähteet == == Aiheesta muualla == * Kellsin kirja digitoituna Luokka:Dublinin historia Luokka:Raamatun versiot ja käännökset Luokka:Kelttiläinen kristillisyys Luokka:Taideteokset (soveltavat taiteet) Luokka:Keskiajan taideteokset Luokka:Miniatyyrimaalaus Luokka:Käsikirjoitukset Luokka:Yhdistyneen kuningaskunnan taide
Jukka Mikkola

Jukka Sakari Mikkola (3. heinäkuuta 1943 Vampula – 23. maaliskuuta 2018 Turku) oli suomalainen poliitikko Turusta. Hän toimi SDP:n kansanedustajana 1983–1987 sekä 1995–2003, ja eduskunnan puhemiehenä lyhyen aikaa vuonna 1999. Silloisten hallitusneuvottelujen osana puhemiehen paikka luvattiin kokoomuksen Riitta Uosukaiselle. Kansanedustajuuden rinnalla Mikkola toimi Turun kaupunginvaltuustossa puheenjohtajana ja hän palasi kyseiseen tehtävään vuoden 2007 alussa. Mikkola vetäytyi kunta- ja maakuntapolitiikasta vuonna 2016. Mikkola valmistui oikeustieteen kandidaatiksi Turun yliopistosta vuonna 1968 sai varatuomarin arvon vuonna 1972. Hän toimi asianajajana Turussa vuodesta 1972 lähtien. Toimiessaan eduskunnan toisena varapuhemiehenä sääti Mikkola yksin neljä lakia ollessaan ainoana kansanedustajana paikalla täysistunnossa 14. helmikuuta 2003 kello 2.35.Matti Wiberg: Politiikka Suomessa, s. 186, WSOY Oppimateriaalit oy, Helsinki 2006 Mikkola toimi Suomen eläinsuojeluyhdistyksen puheenjohtajana 1986–1991. Mikkola oli valtakunnanoikeuden jäsen kaudella 2003–2007. Vuonna 2009 Mikkola promovoitiin kunniatohtoriksi Turun yliopiston oikeustieteellisestä tiedekunnasta. Vuoden 2012 kuntavaaleissa Mikkola putosi Turussa kaupunginvaltuutetusta varavaltuutetuksi, mutta teki paluun valtuustoon marraskuussa 2013, kun paikka vapautui edesmenneeltä Virpa Puistolta. Maaliskuussa 2016 Mikkola erosi kaupunginvaltuustosta ja maakuntavaltuustosta terveydellisten syiden takia. == Lähteet == == Aiheesta muualla == * * Jukka Mikkolan muistokirjoitus Helsingin Sanomissa Luokka:Suomalaiset asianajajat Luokka:Eduskunnan puhemiehet Luokka:Suomen Sosialidemokraattisen Puolueen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Vuonna 1943 syntyneet Luokka:Vuonna 2018 kuolleet
Kauno Kleemola

Kauno Antero Kleemola (aik. Klemola, 5. heinäkuuta 1906 Kälviä – 12. maaliskuuta 1965 Kannus) oli suomalainen maanviljelijä ja maalaisliittolainen poliitikko Kälviältä. Hän oli eduskunnan puhemies 1962–1965 ja ministeri Kekkosen hallituksissa. ==Elämä== Kauno Kleemola valmistui 1927 ylioppilaaksi, 1932 agronomiksi ja 1932 maatalous- ja metsätieteiden kandidaatiksi. Hän toimi myös Kannuksen maamieskoulun johtajana vuosina 1943–1965. Maanviljelysneuvoksen arvonimen hän sai vuonna 1962. Kleemola toimi kansanedustajana 1939–1945 ja 1948–1965. Joulukuussa 1958 presidentti Urho Kekkonen nimitti Kleemolan muodostamaan hallituksen, mutta tämä epäonnistui. Sen jälkeen presidentti Kekkonen nimitti Sukselaisen I hallituksen. Viitattu 1.7.2012 Sodan jälkeisessä Suomessa Kleemola oli myös keskeinen urheiluvaikuttaja. Hän toimi Valtion Urheilulautakunnan puheenjohtajana vuosina 1951–1965. Vuosina 1951–1960 Kleemola toimi SVUL:n puheenjohtajana. Tähän ajankohtaan liittyvät urheilupoliittiset vastakkainasettelut SVUL:n sisällä, jossa Kleemola kuului presidentti Kekkosen tukemaan ryhmään, jossa vastapuolen keskeisiä toimijoita olivat sosiaalineuvos Akseli Kaskela ja pääkonsuli Arvo Himberg. == Lähteet== ==Aiheesta muualla== * Luokka:Suomalaiset maanviljelijät Luokka:Maanviljelysneuvokset Luokka:Suomen puolustusministerit Luokka:Suomen kauppa- ja teollisuusministerit Luokka:Suomalaiset urheiluvaikuttajat Luokka:Eduskunnan puhemiehet Luokka:Kannuksen kaupunginvaltuutetut Luokka:Vaasan vaalipiiri Luokka:Vaasan läänin pohjoinen vaalipiiri Luokka:Suomen koulujen rehtorit Luokka:Vuonna 1906 syntyneet Luokka:Vuonna 1965 kuolleet